Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4490

d) a légijármű rendszereinek, alkatrészeinek és hajtóműveinek állapotát és megbízhatóságát felülvizsgáló programok szükség szerinti ismertetése. 11.3.2 A légijármű típusra kötelezőnek kijelölt karbantartási feladatokat és ezek elvégzésének időszakait ennek megfelelően azonosítsák. 11.3.3 Ajánlás – A karbantartási programot a tervezés állama vagy a típus tervezéséért felelős szervezet által rendelkezésre bocsátott tájékoztatások valamint bármely más megfelelő gyakorlati tapasztalatok alapján dolgozzák ki. 11.4 Útinapló 11.4.1 Ajánlás – A repülőgép útinaplója a következő tételeket és a megfelelő római számokat tartalmazza: I _ A repülőgép nemzeti hovatartozása és lajstromjele. II _ A repülés időpontja. III _ A személyzeti tagok névsora. IV _ A személyzet tagjainak kijelölt feladatai. V _ Az indulási helye. VI _ Az érkezés helye. VII _ Az indulás időpontja. VIII _ Az érkezés időpontja. IX _ A repülés időtartama. X _ A repülési feladat pontos meghatározása (magáncélú, munkarepülés, menetrendszerű vagy nemmenetrendszerű repülés). XI _ Események és megfigyelések – ha van. XII _ A felelős személy aláírása. 11.4.2 Ajánlás – A repülőgép útinaplót naprakészen vezessék, a bejegyzéseket tollal vagy kitörölhetetlen ceruzával írják be. 11.4.3 Ajánlás – A kitöltött útinaplót őrizzék meg, hogy a repülőgép üzemeltetésének utolsó hat hónapjáról folyamatos feljegyzés álljon rendelkezésre . 11.5 A fedélzeten szállított vészhelyzeti és túlélési felszerelések jegyzéke A járató mindig rendelkezzen a mentést koordináló központnak azonnal továbbítható jegyzékkel, amely tartalmazza a nemzetközi légiforgalomban üzemeltetett bármely repülőgépén szállított vészhelyzeti és túlélési felszerelések felsorolását. A tájékoztató szükség szerint tartalmazza a mentőtutajok számát, színét és típusát, a rendelkezésre álló pirotechnikai eszközök ismertetését, a vészhelyzeti egészségügyi készletek részletezését, a vízkészletek meghatározását valamint a hordozható vészhelyzeti rádióberendezések típusát és frekvenciáit. 11.6 Repülési adatrögzítő felvételei A járató a lehetőségek határain belül biztosítsa, hogy amennyiben egyik légijárműve balesetet szenvedett vagy repeseményben érintett, az összes vonatkozó repülési adatrögzítő felvételt és ha szükséges, a repülési adatrögzítő berendezéseket is megőrizze és azokat a 13. Annex előírásaival összhangban biztonságos őrizet alatt tárolja. APP 2-1

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes